polyglot-tagger/wikipedia-language-snippets-filtered huggingface dataset:
Er yezhoniezh e vez implijet an termen rannfrazenn adstagennek pe sintagm adstagennek evit komz eus ur rannfrazenn ganti da benn un adstagenn , da lâret eo un araogenn pe ul lerc'henn, en ur c'hoût ez eo an diforc'h nemetañ etre un araogenn hag ul lerc'henn eo o lerc'h resis er rannfrazenn e-keñver an elfenn ma reont dave outi.
Implijet e vez an eil pe egile hervez renadur ar penn er yezh-mañ'r-yezh, o klotaat peurliesañ araogennoù gant yezhoù evel ar brezhoneg hag a laka ar penn en deroù keit ha ma ra kentoc'h gant lerc'hennoù yezhoù evel ar japaneg hag a laka er penn en diwezh.
Aesaet eo an embann peurvuiañ dre implij ur meziant arbennikaet : furmaozañ a ra an destenn hag ar skeudennoù dindan renerezh ar bloger, sevel a ra dielloù ent emgefreek, pourchas a ra doareoù furchal e-touez an holl bennadoù ha da echuiñ merañ a ra evezhiadennoù an ergerzherien lenner.
Pep pennad a vez, diwar batrom ur c'herzhlevr pe un deizlevr nesaek, ouzhpennet d'ar blog ; degas a ra ar bloger un destenn, pinvidikaet alies gant gourliammoù hag elfennoù liesvedia, ha peurvuiañ e c'hall pep lenner degas evezhiadennoù outañ.
Da gentañ gant framm kronologel ar pennadoù ez eur rediet da ziskwel ar pennadoù pe hervez ar gilgronologiezh pe hervez ar gronologiezh (war ar bajenn zegemer e vez kavet gwell ar gilgronologiezh evit an abegoù meneget uheloc'h.) Pelloc'h, e vez gwelet alies ar memes arc'hwelioù dre ma 'z int azas evit lenn gant ur merdeer.
Abaoe ar bloavezhioù 2000 ec'h emdro ar blogoù a-drugarez d'ar gwellaennoù a-fet teknikoù ha dafar stlennek e seurt ma c'haller embann a bep seurt teulioù liesvedia : skeudennoù ha dreist-holl son ha video, pergen gant berzh servijoù herberc'hiañ pezh a binvidika a-galz al lenn, pa ne dro da furmad pennañ ar blog : sellet ouzh luc'hblog ha videoblog.
Petra bennak ma c'hell ar blogoù diskouez furmadoù disheñvel, n'hallont ket bezañ enkodet gant an dorn en ul lavar merkañ evel HTML kuit a rankout sammañ trevelloù kasaus hag adc'hoarvezus ; setu perak e implijer alies-mat ur Reizhiad merañ an endalc'had a ro an tu da bajennaozañ al lec'hienn ent emgefreek.
Gallout a ra ivez ur bloger ober e soñj berzañ a priori an evezhiadennoù en ur embann e-unan ar re a gav reizh, pe berzañ krenn pep evezhiadenn Ne vez lakaet ar seurt diskoulm taer e pleustr ken nemet goude bezañ gouzañvet re a roñfled pe a stroboù.
Deuet eo ar blogoù war wel abred a-walc'h met n'o deus graet berzh ken nemet nevez zo gant emled fonnus an dud kevreet ouzh ar Genrouedad dre ar bed a-bezh hag an dispriz o tont war mediaoù nebeutoc'h implijet evel Usenet hag ivez al lec'hiennoù personel a zo kavet re gemplezh.
Evit gwir e vez aozet ar bras eus ar blogoù a-drugarez da reizhiadoù merañ an endalc'had heberc'hiet ha meret gant embregerezhioù a skañva a-galz an argerzhioù teknikel ret evit ergrafañ lec'hiennoù ar Gwiad dre ar servijoù a ginnigont.
En noz etre an 8 hag an 9 a viz Eost 1944 e kouezhas ur c'harr-nij Albemarle marilhet P1501 eus ar 296th Squadron Royal Air Force Volunteer Reserve eus aerlu ar Rouantelezh-Unanet e "La Hurie" e Nant-Izeg gant c'hwec'h nijour en e vourzh; lazhet e voent o-c'hwec'h, met ne voe douaret nemet tri c'horf dianv, e bered ar gumun da gentañ, unan anezhe, ar Sergeant Ralph Cowham, a zo bremañ e Bayeux War Cemetery e Calvados , ar re all a oa bet distrujet mik gant an darzhadenn: leun oa an nijerez gant dafar evit tud eus ar Rezistañs e kostez Périgueux .
Da gentañ e voe kredet e oa bet taolet an Albemarle d'an diaz gant un nijerez-chaseal-noz alaman, met n'eus roud ebet eus an darvoud e dihelloù an aerlu alaman , padal e oa bet embannet gant laz un nijerez Mosquito eus ar Royal Air Force o troial war-zu aodoù Sant-Maloù bout taolet d'an diaz un nijerez alaman Dornier Do 217, met ne voe kollet Do 217 ebet gant al Luftwaffe en noz-se; en em vanket e vije laz ar Mosquito dre ma'z eo hañval a-walc'h an Albemarle ouzh an Dornier Do 217.
156 gwaz a gollas o buhez abalamour d'ar brezel hervez monumant ar re varv, d.l.e. 5,04% ag ar boblañs hervez an niveradeg bet graet e 1911; tri anezhe a varvas d’an 22 a viz Eost 1914 e Belgia, unan e Maissin, soudard e oa er 62vet Rujumant Troadegiezh, unan e Virton, soudard e oa er 124vet Rujumant Troadegiezh hag unan en Emgann Rossignol e Belgia, soudard e oa er 1añ Rujumant Troadegiezh Drevadennel.
Brezel Aljeria : tri milour ag ar gumun a varvas, unan ag ar 3vet BTA en Aljer e miz Ebrel 1956, unan ag ar 6vet Rujumant Troadegiezh e Medea e miz Gwengolo 1957 hag unan ag ar 29vet BCP e Bejaia e miz Here 1960.
Ginea Bissau (Republik Ginea Bissau ent-hir, República da Guiné-Bissau e portugaleg, yezh ofisiel ar vro) zo ur stad eus kornôg Afrika, paket etre Senegal en hanternoz, Republik Ginea er c’hreisteiz hag er reter, hag ar Meurvor Atlantel er c’hornôg.
Kavet e vez stank kensonennoù rotek distaget dre froumal e yezhoù ar bed, da skouer e rannyezhoù brezhonek 'zo, ar ruseg, an italianeg hag ar spagnoleg. Raloc'h e vez kavet kensonennoù dre froumal all, da skouer ř ; kensonenn froumal dre daravat) e tchekeg ha rh ; kensonenn dre frouml divouezh)) e kembraeg.
Troveni Plabenneg n'eo ket bet lidet ken a-vareadoù, da gentañ da goulz an Dispac'h gall, ha goude 1823 war a seblant diouzh testeni an abad Gwilhem Le Jeune , genidig eus Plabenneg ha kure ar barrez etre 1879 ha 1892, el levr skrivet gantañ, Buhez Sant Tenenan hag histor Plabennec : "Dalc'het e oa an hini diwezhañ e 1823 da geñver "Gouel Maria ar Rosera".
Degouezhet e chapell Intron-Varia Leskelenn, savet el lec'h ma a bet peniti kozh sant Tenenan, e pede hag e kane ar barrezidi a-raok mont en dro dre Traoñ Bras ha chapell Santez Anna Lanorvenn etrezek iliz ar vourc'h ma lidet, war dro 10 eur 30, oferenn vras ar pardon.
86 gwaz a gollas o buhez abalamour d'ar brezel hervez monumant ar re varv, d.l.e. 5,56% ag ar boblañs hervez an niveradeg bet graet e 1911; daou anezhe a varvas d’an 22 a viz Eost 1914 e Belgia, unan en Emgann Charleroi, soudard e oa er 25vet Rujumant Troadegiezh, unan e Ronet, soudard e oa er 47vet Rujumant Troadegiezh, douaret in e bered vilourel La Belle Motte en Aiseau-Presles.
Ul levezon brasoc'h eo aet da sant Kouloum p'en deus savet daou levr e latin : ur reoliadur menerc'h hag ar pinijennaoueg a zo bet an dornlevr kentañ evit ar c'hofez hiniennel a zo bet unan eus an traou nevez degaset gant ar venerc'h iwerzhonat er-mare-se .
D'an 18 a viz Even 1944 e kouezhas ur c'harr-nij P-38J eus aerlu SUA e "Pincepoche" e Saozon-Sevigneg; lazhet e voe e sturier; d'an 19 a viz Even 1944 e voe tro ur P-38J all e "La Baillarde"; lazhet e voe e sturier ivez.
D’ar 15 a viz Here 1796, gant an douaroù er c’hreisteiz d’ar Po e voe savet ur C’hengevredad sispadan, gant skoazell Bonaparte, hag en devoa ezhomm da sioulaat an traoù evit gallout kaout soudarded nevez da vont da vrezeliñ ouzh Aostria.
Evit ar lennerien hiriv e c'hell diskouez bout un tammig drol, a-gaoz d'ar sevenadur kristen mod-kozh, dishañval doc'h an traoù zo bremañ, mes an danvez skrivagnerion a vez stummet-kaer get e skridoù a-gaoz da vraventez ar yezh a implij, ha peogwir e vez implijet nebeutoc'h-nebeutañ ar yezh-se er vro ivez.
Hervez reolennoù treuzskrivañ al lizherenneg fonetikel etrebroadel e c'heller implijout ur sin diakritek skrivet dindan un arouezenn bennañ evit merkañ ar fed ma vez rontaet keit ha ma c'heller merkañ ar fed ma vez rontaet-krenn ur vogalenn dre skrivañ ur "w" bihañ a-us ha d'an tu-dehoù dezhi, da skouer e houpaeg ma vez diforc'het etre tri derez rontder: pe .
Nav anezhe a varvas d’an 22 a viz Eost 1914, e penn-kentañ ar brezel, e Belgia, daou en Arsimont, unan a oa soudard en 71vet Rujumant Troadegiezh, egile a oa korporal er 70vet Rujumant Troadegiezh; pemp soudard arall a varvas en Emgann Rossignol, pevar a oa soudard er 1añ Rujumant Troadegiezh Drevadennel hag unan a oa soudard er 1añ Rujumant Troadegiezh Drevadennel; daou all a varvas e Virton, unan a oa soudard er 124vet Rujumant Troadegiezh, egile a oa soudard er 130vet Rujumant Troadegiezh.
An Amerikaned n'o deus ket dalc'het kont eus tagadenn ar Japaned war an inizi Aleoutian (un dagadenn savet dreist-holl evit sachañ evezh an Amerikaned) hag un nebeud devezhioù a-raok an dagadenn, d'ar 4 a viz Even 1942 e tistrujas an amiral Nimitz ar pevar douger-nijerezed japanat pa oant ar gwanañ, a-raok ma vefent prest da argadiñ an aerlu.
C'hwitañ a reas ar raktres japanat abalamour ma ne oa ket bet diawelet mat kilstourmoù an Amerikaned ha ma ne oa ket bet prientet mat a-walc'h an emgann Ouzhpenn-se, an dorrerien kod amerikan a voe gouest da lâret pegoulz hag e pelec'h e c'hoarvezfe an dagadenn, hag a roas an tu d'ar morlu amerikan, an amiral Chester Nimitz en o fenn, da sevel ur griped dezhañ e-unan diouzh e du.
Goude Midway, hag Emgann an inizi Salomon, ne voe ket barrek ar raktresoù stummadur nijerien hag santieroù ar morlu da gempouezañ o kolloù an Impalaeriezh e-skoaz ar Stadoù-Unanet a greske o nerzhioù war an div dachenn dibaouez.
Goude bezañ bet trec'het an aerlu, Yamamoto en dije kaset an eil lu (1 douger-nijerezed, 2 hobregoner, 10 morreder, 21 lestr-distrujer ha 11 lestr-karg) ha 5000 soudard a-benn aloubiñ atoll Midway ha skarzañ ar Marines.
Dalc'het e oa an emgann-se en aer hag war vor etre ar 4 hag ar 7 a viz Mezheven 1942, etre ar Stadoù-Unanet hag Impalaeriezh Japan, war-dro ur miz goude Emgann ar mor koural ha 6 miz goude an arsailh war Pearl Harbor a sachas ar Stadoù-Unanet en Eil brezel-bed.
Pemvpet strollad listri Bro-Japan (ket ar strollad a-bezh, 2 douger-nijerezed, 5 morreder, 13 lestr-distruj ha 4 lestr-karg) a ranke mont war-zu Inizi an Aleouted, tagañ Dutch Harbor, Unalaska hag aloubiñ an inizi Kiska hag Attu.
Daoust ha ma ne rank ket bezañ liammet an daou darvoud disheñvel-se, da lâret eo e kaver kensonennoù staonekaet hep ma vefe tost oute ur vogalenn a-raok, met liammet e c'hellont bezañ ivez an eil ouzh egile, da lâret eo e c'hell ur gensonenn staonekaet dont diwar ar fed m'emañ tost ar gensonenn-se ouzh ur vogalenn a-raok.
Koulskoude, pa voe lidet deiz-ha-bloaz Salome, merc'h Herodiada, e tañsas ar plac'h yaouank ken brav ma voe plijet an holl ha ma lavaras ar roue : Goulenn a gari, ha da c'houlenn a roin dit, ha pa vije an hanter eus ma rouantelezh .
D'ar 24 a viz Mezheven e vez lidet Sant Yann-Vadezour, c'hwec'h miz a-raok Nedeleg, dre ma kont an Aviel e oa dougerez c'hwec'h miz e vamm Elesbed pa deuas an ael da gemenn da Vari, mamm Jezuz, e oa da vout mamm d'ar Mesiaz.
Yann a vadezas Jezuz eta, ha pa zeuas er-maez eus an dour e voe gwelet gant an holl ar Spered Santel o tiskenn evel ur goulm hag o tont warnañ , hag ur vouezh deuet eus an neñv a lavaras : Hemañ eo ma Mab muiañ-karet, hag ennañ em eus lakaet ma holl garantez.
Er bloaz 27, pemzekvet bloavezh ren an impalaer roman Tiberius, pa oa bet lakaet Pontius Pilatus da c'houarnour Judea ha Herodez Antipas da detrark Galilea, e teuas da chom war lez ar stêr Jordan, ma krogas da reiñ badeziant a vorc'hed evit bezañ gwalc'het eus ar pec'hedoù dre vezañ lakaet en dour hervez ma'z eo diouganet gant ar profed Yeshaia.
Ti-Kêr Entraven : " deux mots latins, Inter Amnes, qui signifient "Entre les fleuves", ou bien, "Au milieu des rivières". Ces deux mots : Inter Amnes, se francisèrent peu à peu pour devenir : Intramnum , puis : Intramnium, Intrenium , Entrein ; plus tard : Antrin et, de nos jours : Antrain".
Disheñvel eo ar son-mañ hag a dalvez da fonem pe da alofonenn unvan diouzh ar lieskensonennad damheñvel war al live fonetik /ts/, d.s. e saozneg ne dalvez ket ar son /t͡s/ na da fonem na da alofonenn un arc'hfonem all daoust ha ma kaver al lieskensonennad /ts/ evit abegoù morfologel peurliesañ, d.s. cats pe c'hoazh e gerioù bet amprestet digant yezhoù all met addielfennet o struktur silabennek, d.s pizza .
" Alies eo bet va buhez en arvar, pemp gwech em eus resevet gant ar yuzevien daou-ugent taol skourjez, teir gwech on bet skoet gant gwial, ur wech on bet peñsead, un devezh hag un nozvezh em eus tremenet en un islonk Bet on bet el labour hag o poaniañ, o chom alies tre hep kousket, en naonegezh hag er sec'hed, er yenijenn hag en noazh. Hag hep komz eus traoù all ez on argadet bemdez gant ar c'hudennoù a gas an holl Ilizoù din "
En hanterzouar su, pa n'eus ket ur steredenn heñvel ouzh Sterenn an hanterzouar norzh eo Oktant an hini dostañ d'ar penn-ahel, met n'eo ket skedus a-walc'h evit bezañ talvoudus) ha neuze e vez implijet div steredenn eus Kroaz ar Su evit kavout anezhañ : pa heulier al linenn etre Akruks ha Gakruks war-hed 4,5 gwezh al lec'hed zo etre an div steredenn e kaver ur poent tost da Su an oabl.
D'an 8 a viz Gouere 1944 e kouezhas ur c'harr-nij Boston III marilhet BZ262 ha kodet RH-O eus ar 88th Squadron Royal Air Force Volunteer Reserve eus aerlu ar Rouantelezh-Unanet e "La Foucaudière" er Perzh gant pevar nijour en e vourzh; lazhet e voent holl, douaret int e bered ar gumun.
68 gwaz a gollas o buhez abalamour d'ar brezel hervez monumant ar re varv, d.l.e. 5,26% ag ar boblañs hervez an niveradeg bet graet e 1911; pemp anezhe a varvas e Belgia e miz Eost 1914, unan d’an 21 en Arsimont, soudard e oa er 71vet Rujumant Troadegiezh, ar re alld’an 22 , unan e Virton, soudard e oa er 124vet Rujumant Troadegiezh, ar re arall en Emgann Rossignol, soudarded e oant er 1añ Rujumant Troadegiezh Drevadennel.
D'ar 16 a viz Gwengolo 1943 e kouezhas ur c'harr-nij B-17F eus aerlu SUA e "La Nouette" en Herzieg-Mez; c'hwec'h nijour eus e laz a zeuas a-benn da achap, daou all a voe lazhet, daou vilour all a voe tapet d'an Alamaned;
Rannet etre glazur hag argant e c'houdreustell kommek an eil en egile, heuliet ouzh kab gant ur gregilhenn en argant ouzh dehoù hag ur vleunienn lin en glazur skoret ha deliennet en geot ouzh kleiz, hag heuliet ouzh beg gant ur c'halir en aour balirant war al lodennadur
Palefarzhet : ouzh 1, en glazur e lestr en argant mordoant war ur mor ivez en argant ha balirant war ar gab, e gab troc'het etre geot hag argant; ouzh 2 ha 3, en aour e gougroaz lammellet en gul, heuliet gant peder steredenn en sabel, unan ouzh pep konk; ouzh 4, en glazur e gab troc'het evel an hini 1, e deltenn heuliet ouzh dehoù gant un tan, balirant war ur c'houmoulen, an holl en argant, balirant war ar gab
144 gwaz a gollas o buhez abalamour d'ar brezel hervez monumant ar re varv, d.l.e. 4,45% ag ar boblañs hervez an niveradeg bet graet e 1911; unan anezhe a varvas d’an 22 a viz Eost 1914 e Virton e Belgia, soudard e oa er 124vet Rujumant Troadegiezh.
Setu amañ, renket dre rannamzerioù, Calendrier rural ar Republik, a grog dre ar 1 a viz Vendémiaire , devezh ar rezin – an 22 a viz Gwengolo – hag a echu gant an 30 a viz Fructidor, da lavaret eo ar 16 a viz Gwengolo, devezh ar baner.
Ne voe ket trawalc'h da Fabre d'Églantine avat ; evit pellaat muioc'h c'hoazh diouzh an Iliz ez ijinas erlerc'hiañ termenoù a denn d'ar gounezerezh ha d'ar maezioù ouzh anvioù ar sent a oa bet gouestlet pep devezh ar bloavezh dezho.
Emsavadeg ar Bonedoù ruz: trubuilhoù a savas pa deuas Jezuisted da visioniñ e Plougernevel, strolladoù parrezianed en em vodas en iliz, armoù gante, o krediñ e oa deut ar visionerion da embann an taos-holen, ar visionerion a rankas sinañ evit asuriñ na vefe goulennet taos nevez ebet, hag ar peoc'h a zeuas en-dro.
a orin keltiek, da-heul anvioù ar sent vrezhon, evel Derc'hen, Tangi, Ronan, Herve, Konan, Nolwenn, Riwanon; a orin hebreek evel Yann, Jakez, Mari, Mazhev, Mikael, Jozeb, Deniel, a orin germanek, evel Bernez, Charlez, Erik, Herri, Roparzh, Loeiz, deuet eus ar frankeg, pe diwezhatoc'h eus ar galleg;
Met an anvioù-tud zo evel ar gerioù: n'eo ket peogwir n'int ket keltiek n'int ket brezhonek, ha brezhonekaet int bet abaoe 13 pe 14 kantved, tre evel ma'z eo bet iwerzhonekaet an anv Padraig, pe saoznekaet an anvioù a orin latin Anthony, Lucy, Martin, evel a c'hoarvezas en holl yezhoù Europa.
Herodez , pe Herodez Veur, pe Herodez Iañ , a oa ur roue a oa sujet d'ar Romaned, hag a renas e Judea, eus 37 kent JK betek ar bloaz -4, en ur rouantelezhig sujet d'ar Romaned, e kêr Jeriko, war-lerc'h Antigonus II.
Pa varvas Herodez e voe rannet e rouantelezh etre peder lodenn pe tetrarkiezh: ar gentañ d'e c'hoar Salome, hag ar re all etre e vibien an eil d'e vab Herodez Arc'helaos , an trede d'e vab Herodez Antipas ar pevare da Herodez Filipos II .
4,37% ag ar boblañs hervez an niveradeg bet graet e 1911; daou anezhe a varvas e Belgia d’an 22 a viz Eost 1914, unan e Virton , er 130 Rujumant Troadegiezh e oa hag unan en Emgann Rossignol er 1 Rujumant Troadegiezh Drevadennel e oa.
121 gwaz a gollas o buhez abalamour d'ar brezel hervez monumant ar re varv, eleze 5,29% ag ar boblañs hervez an niveradeg bet graet e 1911; pemp anezhe a varvas e Belgia e miz Eost 1914: unan d'an 21 e Tamines , unan e Falisolle d'an 22
Mervel a reas daou zen ag ar gumun abalamour d'ar brezel; unan anezhe a varvas d’an 11 a viz Even 1940 e Boran-sur-Oise er Oise ,soudard e oa er 41vet Rujumant Troadegiezh, egile a oa ezel eus an FTP, fuzuilhet e voe d’an Alamaned d’an 30 a Viz Kerzu 1942 e San-Jakez-al-Lann,; pevar ezel eus ar Rezistañs a voe lazhet er gumun en un emgann ouzh an Alamaned d’ar 14 a viz Gouere 1944.
71 gwaz a gollas o buhez abalamour d'ar brezel hervez monumant ar re varv, d.l.e. 5,30% ag ar boblañs hervez an niveradeg bet graet e 1911; unan anezhe a varvas d’an 22 a viz Eost 1914 e Virton e Belgia, soudard e oa er 124vet Rujumant Troadegiezh.
François Rabelais, a implijas ivez an anvioù Alcofribas Nasier ha Séraphin Calobarsy, bet ganet war-dro 1483 pe 1494, e La Devinière, e Seuilly, e-kichen Chinon, e proviñs Touren, e Bro-C'hall, ha marvet e 1553 e Pariz, zo ur beleg, mezeg, ha skrivagner gall eus ar .
D'ar 6 a viz Ebrel 1941 e voe gwallaozet un nijerez Heinkel 111 H-5 kodet 1G+AL eus an aerlu alaman gant pemp nijour en he bourzh en un emgann ouzh daou garr-nij-chase eus ar Royal Air Force ; dont a reas a-benn da zouarañ e Gwazel ; un nijour a oa bet lazhet gant div voledenn, beziet eo e Huisnes-sur-Mer, , Bro-C'hall).
Ar Royal Air Force a dagas an nijva d'an 8 a viz C'hwevrer 1944, distrujet e voe daou Focke-Wulf Fw 190 ha lazhet o sturierion, douaret e voent e Mont-de-Huisnes, ha d'ar 21 a viz Meurzh 1944 : daou garr-nij, ur Klemm Kl 35 hag ur Fieseler Storch Fi-156 a voe damzistrujet hag ul labourer sivil alaman a voe lazhet.
En ur brezegenn e miz Genver 1999 e Skol-veur Maryland, David Durack, kelenner mezegiezh e Skol-veur Duke a skrivas : "Terzhienn an tifuz laouek eo an displegadenn wellañ. En e greñvañ e vez en amzer brezel ha disvoued, 20% merventi a vez, lazhañ a ra ar c’hlañvour goude 7 devezh, hag a-wezhioù e tegas ur rouestladenn arouezius : ar varvenn-gig e penn ar bizied hag ar bizied-troad. Kavout a reer holl ar perzhioù-se gant Bosenn Aten.".
Kavet e vez an tifuz-se er broioù kerreizh eus Europa dindan anvioù disheñvel : Terzhienn ar prizonioù, terzhienn ar gernez, terzhienn an ospitalioù pe terzhienn ar bigi abalamour ma tegouezh stank pa vez fall ar stad naetadurezh ha pa vez stank ar boblañs ; evel er prizonioù hag er bigi.
Er yezhoniezh e vez implijet an termen kensonenn dre entarzhañ war dachenn ar fonetik hag ar fonologiezh evit komz eus ur gensonenn nann-skeventel ma vez produet a-drugarez d'ur red-aer war-du foñs ar genoù dre izelaat an troc'h-avel kentoc'h evit implijout ar red-aer boas o vont eus ar skevent hag o vont kuit dre ar genoù pe ar fri.
Ul lodenn eus e oberenn a c'haller gwelout e Rijksmuseum , da skouer Gouel Sant Nikolaz, Gweladenn ar medisin, Kaoued ar perokeded, Ar skol-dañs, hag un daolenn a ziskouez an dro-lavar « Evel ma kan ar re gozh e c'hwiban ar re yaouank ».
101 gwaz a gollas o buhez abalamour d'ar brezel hervez monumant ar re varv, d.l.e. 6,12% ag ar boblañs hervez an niveradeg bet graet e 1911; pevar anezhe a varvas d’an 22 a viz Eost 1914 e Belgia, daou e Virton, soudarded e oant er 130vet Rujumant Troadegiezh, unan e Falisolle, korporal e oa er 136vet Rujumant Troadegiezh hag unan en Emgann Rossignol e Belgia, soudard e oa er 1añ Rujumant Troadegiezh Drevadennel.
D'an 29 a viz Mae 1943 e kouezhas ur c'harr-nij Focke-Wulf Fw 190A- eus an aerlu alaman e "Le Bois de Laillé" e Lalieg; gloazet e voe e sturier, mervel a reas un nebeud deizioù war-lerc'h, douaret eo e bered Saint-Désir-de-Lisieux .
E 1796 e voe sinet ar peoc'h gant Bro-C'hall, met e 1798, p'edo Napoleone Buonaparte en Egipt, ha war-lerc'h trec'h Nelson en emgann an Nil, e oa Maria Carolina oc'h isañ Ferdinand da zisklêriañ brezel da Vro-C'hall ur wech ouzhpenn.
Pa grogas an Dispac'h gall, ne ziskouezas ket Ferdinand IV roue Naplez nag e wreg, ar rouanez Maria Carolina, c'hoar henañ ar rouanez c'hall Marie-Antoinette Bro-C'hall, enebiezh vras ouzh an nevezenti; met war-lerc'h diskar an unpenniezh e Bro-C'hall e savjont kreñv a-enep, hag e 1793 e kemerjont perzh en unvaniezh kentañ a-enep Bro-C'hall.
E meur a vro, daoust ha m'az eus ez-istorel gerioù kevatal d'ar ger brezhonek "dimezell", da skouer en alamaneg Fräulein pe e saozneg miss e reer dre vras muioc'h-mui hag e meur a yezh gant an hevelep termen atav evit maouezed dimezet pe get pe c'hoazh a-wezhoù gant termenoù nevez-krouet na Miss evit lakaat da vezañ simetrek an titloù implijet evit ober dave d'ar c'houred hag ar re implijet evit ober dave d'ar maouezed.
Hervez tud 'zo avat e rankfer klask ober hep implijout ar ger-mañ dre m'eo asimetrek pa geñverier gant an termenoù kevatal pe damkevatal implijet evit ober dave da c'houred, da lâret eo e vez implijet an termen "aotrou" evit komz ouzh un den dimezet pe get keit ha ma implijer gerioù disheñvel evit ober diouzh ar maouezed en ur verkañ bep tro hag-eñ int dimezet pe get, da lâret eo "itron" evit maouezed dimezet ha "dimezell" evit ar maouezed n'int ket dimezet.
Abaoe dibenn an XXvet kantved, gant distrishaat an doareoù-bevañ, e kav da lod, e meteier zo, abalamour d'an dave graet d'ar statud dispredet en ur gevredigezh ha n'eo ket ken uhel-se talvoudegezh ar briedelezh enni ken, ez eo ur ger da argas.
Hervez studioù 'zo e tenn an diforc'h yezh-se d'ar fed ma oa disheñvel-krenn statud ur vaouez er gevredigezh betek an XIXvet kantved en darn vrasañ eus broioù Europa ar C'hornôg hag hiziv c'hoazh e meur a lec'h dre ar bed, hervez ma ne oa ket dimezet c'hoazh (m'en deveze an holl gwirioù warni he zad pe he breudeur dre lezenn) pe dimezet .
E dibenn an e tizhjont diabarzh ar vro ; ret e voe dezho gortoz diwezh ar bloavezhioù 1920 evit dont a-benn da sujañ pobladoù an uhelgompezennoù kreiz, ar pezh a voe unan eus pennabegoù an trubuilhoù a c'hoarvezas goude dizalc'h Angola.
N'en kaver ket e Geriadur Vallée e 1931, met meur a skouer all a zo roet e Geriadur istorel ar brezhoneg, hag unan anezhe: ar peder proviñs, tennet eus Doctrinal an Christenien, e 1680, gant ur "fazi" diwar-benn ar c'hemmadur, rak ne oa ket mestroniet mat c'hoazh reolennoù nevez an Tad Maner diwar-benn ar c'hemmadurioùTud zo ne gavont ket reizh ar skouer-mañ, pa c'hortozjent ur c'hemmadur bennak goude ar ger "peder", met ne vez ket skrivet an holl gemmadurioù er skrid .
Ma lakaer a gostez an arkadieg, ur rannyezh divrud eus menezioù ar Peloponnesos hag ar c'hiprenezeg, gwall bell diouzh kreiz ar bed gresian, ez eo heñvel a-walc'h ar rannidigezh-se eus ar poblañsoù hag eus ar rannyezhoù ouzh disoc'hoù an enklaskoù graet nevez zo en arkeologiezh hag e yezhoniezh.
1876, Nouveau dictionnaire pratique breton-français, du dialecte de Léon avec les acceptations diverses dans les dialectes de Vannes, Tréguier et Cornouailles et la prononciation quand elle peut paraître douteuse, Suivi d'un Recueil de proverbes bretons et d'un Dictionnaire de rimes bretonnes, dans lequel sont indiqués esice quelques règles de la prosodie bretonne, ainsi que les particularités des consonnances finales de cette langue.
Daoust ma n'eo anavezet gant stad ebet ha daoust ma'z eo de jure un darn eus Moldova ez a d'ober de facto ur stad dizalc'h gant an anv Republik moldov an Dniestr (e moldoveg: /Republica Moldovenească Nistreană; e rusianeg: ; en ukraineg: ), ha graet anezhi ivez Pridnestrovia gant ar rusianegerien ha Transnistria gant ar roumanegerien, Transnistria e lec'h all, ha Treuznistria e brezhoneg, ar pezh a dalv kement hag «en tu-hont d'an Dniestr » .